ৰাজ্যৰ তৃতীয় পৰ্য্যায়ৰ লোকসভা নিৰ্বাচনৰ প্ৰচাৰৰ কাইলৈ অন্তিম দিন, সেয়েহে প্ৰাৰ্থীসকলৰ প্ৰচাৰ তুংগত উঠিছে। ভোটাৰ ৰাইজক আকৰ্ষণ কৰিবলৈ প্ৰয়োগ কৰিছে ন-ন কৌশল। ব্যতিক্ৰম নহ'ল ৭ নং গুৱাহাটী লোকসভা সমষ্টিৰ নিৰ্দলীয় প্ৰাৰ্থী উপমন্যু হাজৰিকাও। মহানগৰীৰ ৰাজপথত আজি অট'চালকৰ ৰূপত দেখা গ'ল হাজৰিকাক। সমান্তৰালকৈ হাজৰিকাৰ প্ৰতীক চিহ্ন 'অট'ৰিক্সা'।
উল্লেখ্য যে, শনিবাৰে দিচপুৰ প্ৰেছ ক্লাৱৰ সন্মুখৰ পৰা অট'ৰিক্সাৰে নিৰ্বাচনী ৰেলী বাহিৰ কৰে উপমন্যু হাজৰিকাই। সেই সময়তে নৰ্থ ইষ্ট নাওৰ সাংবাদিকৰ সৈতে তেওঁৰ এক আছুতীয়া সাক্ষাৎকাৰ গ্ৰহণ কৰা হৈছিল। তাতে সোধা হৈছিল তেওঁৰ প্ৰতীক চিহ্ন অট'ৰিক্সা নিৰ্বাচিত কৰাৰ কাৰণ।
"সাধাৰণ জনতাৰ যাতায়তৰ বাহন অট'ৰিক্সা, সাধাৰণ খিলঞ্জীয়া মানুহৰ সৈতে মই জৰিত আছো। সুধাকন্ঠ ড০ ভূপেন হাজৰিকা আৰু ভাতৃ জয়ন্ত হাজৰিকাৰ 'অট'ৰিক্সা চলাও আমি' গীতটিয়ে ৪০ বছৰ আগতে সকলোৰে অন্তৰ চুই গৈছিল। খিলঞ্জীয়াৰ অস্তিত্ব ৰক্ষাৰ এক প্ৰতীক হ'ল অট'ৰিক্সা। প্ৰথম ভাগত নিবনুৱা যুৱকসকল স্বাৱলম্বী হ'বলৈ আৰম্ভ কৰিছিল, তেতিয়া তেওঁলোকে অট'ৰিক্সা চলাইছিল,"-তেওঁ এইদৰে কয়।
আনহাতে, সাক্ষাৎকাৰৰ মাজতে তেওঁৰ নিৰ্বাচনী প্ৰচাৰ তুংগত থকা বুলি দাবী কৰি তেওঁ কয় ১১' মাৰ্চৰ পৰা ৪০ দিন একেৰাহে প্ৰচাৰ চলাই আছো। মই সম্পূৰ্ণ আশাবাদী।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
